Judd Trump (Anglia, Bristol, 1989. augusztus 20. –) profi világbajnok snookerjátékos az angliai Bristolból. Még 2005-ben történt profivá válása előtt jelentős ifjúsági versenyeken ért el sikereket. 2011. április 5-én nyerte első rangsorolt győzelmét, amikor a China Open fináléjában Mark Selbyt győzte le 10–8 arányban. A kínai sikert követően bejutott a 2011-es snooker-világbajnokság döntőjébe, ahol 18–15 arányban kikapott John Higginstől. 2019-ben megnyerte a világbajnokságot, a döntőben Higginst legyőzve 18–9-re.